ປະທານປະເທດຈີນ ເຕືອນສະມາຊິກພັກ ກ່ຽວກັບ ການສໍ້ລາດບັງຫຼວງ (ເບິ່ງວີດີໂອ)
ທ່ານ Hu Jintao ເຕືອນສະມາຊິກຂອງພັກ ເນື່ອງໃນໂອກາດສະຫຼອງວັນຄົບຮອບ 90 ປີ ໃນການຕັ້ງພັກຄອມມູນິສ
ປະທານປະເທດຈີນທ່ານ Hu Jintao ໄດ້ສະເຫຼີມສະຫຼອງວັນຄົບຮອບ 90 ປີໃນການສ້າງ ຕັ້ງພັກຄອມມູນິສຈີນໃນວັນສຸກມື້ນີ້ໂດຍກ່າວຕໍ່ພວກເຈົ້າໜ້າທີ່ແລະສະມາຊິກຂອງພັກຈຳນວນ ຫຼາຍພັນຄົນວ່າ ພັກຄອມມູນິສຕ້ອງຮັບປະກັນໃນການເຕີບໂຕຂອງເສດຖະກິດຂະນະທີ່ຄວບ ຄຸມສະຖຽນລະພາບຂອງພົນລະເມືອງ ໃນຄຳປາໄສທາງໂທລະພາບເປັນເວລາ 1 ຊົ່ວໂມງເຄິ່ງຢູ່ຫໍສາລາປະຊາຊົນທີ່ນະຄອນຫຼວງ ປັກກິ່ງນັ້ນທ່ານ Hu ໄດ້ລະບຸວ່າການສໍ້ລາດບັງຫຼວງແມ່ນຈະແຈ້ງແລະເປັນໄພອັນຕະລາຍ ໃນປັດຈຸບັນຕໍ່ຄວາມຖືກຕ້ອງຊອບທຳ ໃນການປົກຄອງຂອງພັກຄອມມູນິສ ທ່ານເຕືອນວ່າ ການສໍ້ລາດບັງຫຼວງ ຈະເຮັດໃຫ້ພັກສູນເສຍການສະໜັບສະໜຸນແລະຄວາມໄວ້ເນື້ອເຊື່ອໃຈ ຂອງປະຊາຊົນ ຜູ້ນຳຂອງຈີນ ຍັງກ່າວຕື່ມວ່າ ພັກໄດ້ຖອດຖອນບົດຮຽນ ຈາກຄວາມຜິດພາດແລະຈັດແຈງ ຫາທາງແກ້ໄຂ ທ່ານບໍ່ໄດ້ເວົ້າເຖິງນະໂຍບາຍຕ່າງໆຂອງພັກໃນໄລຍະສອງສາມທົດສະວັດ ທຳອິດຢ່າງເປັນການສະເພາະທີ່ເປັນເຫດໃຫ້ປະຊາຊົນຈຳນວນຫຼາຍລ້ານຄົນລົ້ມຕາຍໄປນັ້ນ